יוזף טוכיניה

יוזף טוכיניה (בסלובקית: Jozef Tuchyňa; 11 בנובמבר 1941 - 9 בנובמבר 2019) היה גנרל ופוליטיקאי סלובקי כיהן כשר הפנים של סלובקיה בין השנים 1992–1994. לאחר מכן כיהן כראש המטה הכללי הסלובקי בין השנים 1994–1998.

ביוגרפיה
טוכיניה נולד בקראסנה וס ב-11 בנובמבר 1941. הוא למד במכללה להנדסה בברטיסלבה וב-1963 התגייס לצבא צ'כוסלובקיה בדרגת לוטננט. ב-1964 הוא מונה למפקד מחלקה ולאחר מכן למפקד פלוגה. בין 1974-1977 למד באקדמיה הצבאית בברנו. בין 1977-1982 שרת במפקדת דיוויזיית הטנקים ה-13. בין 1982–1984 למד באקדמיית המטה הכללי במוסקבה. לאחר מכן הוא מונה לראש מטה דיוויזיית הטנקים ה-13, ובהמשך למפקד הדיוויזיה. ב-1988 הוא מונה לסגן מפקד המחוז הצבאי המזרחי, וב-2 בנובמבר 1990 הפך למפקד המחוז. ב-1992 הוא עזב את הצבא.

ב-24 ביוני 1992 ראש ממשלת סלובקיה ולדימיר מצ'יאר מינה את טוכיניה לשר הפנים בממשלתו. הוא המשיך לכהן בתפקיד גם לאחר שסלובקיה התנתקה סופית מצ'כיה ב-1993 והפכה למדינה עצמאית. הוא כיהן בתפקיד עד 15 במרץ 1994, אז חזר לצבא ומונה לראש המטה הכללי של הצבא הסלובקי. הוא כיהן בתפקיד עד 19 באוגוסט 1998.

טוכיניה נפטר בפיישטיאני ב-9 בנובמבר 2019.

קישורים חיצוניים

 יוזף טוכיניה באתר משרד ההגנה הסלובקי

הערות שוליים

גנרלים סלובקים
מפקדי צבאות סדירים בעת החדשה: אישים
סלובקיה: צבא וביטחון
ילידי 1949
נפטרים ב-2019